
Εδώ και λίγο καιρό στον ναό των Τριών Ἱεραρχών Μεσσήνης, γίνεται 
αμμοβολή στο εξωτερικό µέρος της τοιχοποιίας του µε αποτέλεσµα την αποκάλυψη 
ενδιαφέρουσας λιθοδοµής. 

Μέχρι στιγμής έχει αποκαλυφθεί η βόρεια πλευρά του ναού, στην οποία 
παρατηρούμε λίθινη δόμηση µε πέτρες διαφόρων ειδών και πάντως όχι απὀ νταµάρι. 
Κάποιοι λίθοι είναι φυσικώς διαβρωμένοι στρογγυλοποιηµένοι ασβεστολιθικοί µε 
καταγωγή μάλλον απὀ ποτάµι ή θάλασσα , άλλοι είναι απὀ πωρόλιθο . υπάρχουν 
πολλά όστρακα μεγάλων ερυθρών αγγείων . θραύσματα κεραμιδιών παλαιών για 
την αρµολόγηση . αλλά και κάποια κομμάτια μαρμάρου. Σε ένα δε εξ αυτών 
ὁιακρίνονται δύο κεφαλαία γράµµατα «ΑΙΏΟ µε το άλφα να είναι χαραγμένο 
αρχαιοπρεπώς . ὮΤο πλέον όµως εντυπωσιακό είναι η εντοίχιση τουλάχιστον επτά 
εμφαινομένων κυλινδρικών λίθων απὀ πωρόλιθρο. 

Προφανώς αυτού του είδους η λιθοδομή φέρνει στο μυαλό ανάλογες 
λιθοδοµές χριστιανικών ναών οι οποίες έχουν εντάξει στον φέροντα οργανισμό τους 
προὐπάρχοντα αρχιτεκτονικά στοιχεία πρωτοχριστιανικοὐ ή ακόµα και αρχαίου 
Ελληνικού ναού . Ένας γνωστός τέτοιος ναός είναι λ.χ. ένας ναΐσκος παρά την μονή 
Καισαριανής που έχει αρχιτεκτονικά στοιχεία προὐπάρχοντος ναού της Αρτέμιδος. 
Το να εικάσει κάποιος κάτι τέτοιο στην συγκεκριμένη περίπτωση. θα ήταν εξαιρετικά 
παρακινουνευµένο. αφού τα κυλινδρικά αυτά στοιχεία δεν φέρουν αναμενόμενη οπή 
στο κέντρο τους η οποία χρησίμευε για την σύνδεσή τους µέσω χυτού μολύβδου . 
Όλα τα ενδεχόµενα όµως είναι ανοικτά. καθώς ὃεν έχει αποκαλυφθεί μέχρι στιγµής, 
παρά µόνο το 1/3 της εξωτερικής επιφανείας του ναού. Επίσης δεν υπάρχει ακόµα 
απόφανση επί των ευρημάτων τῆς αρμόδιας αρχαιολογικής Ὑπηρεσίας. 

Ένα άλλο εύρημα που απεκαλύφθη είναι και µαρμάρινος εντοιχισµένος λίθος 
πάνω απὀ το παραθυράκι του ιερού όπου προφανώς αναγράφεται η ημερομηνία 
«1511 Μαΐου 21» για την οποία μπορούμε να κάνουμε την εικασία ότι είναι 
ημµερομηνία- εγκαινίων του ναού . για τον οποίο γνωρίζοµε. ότι είναι σαφώς νεώτερος 
του παρακειµένου ναΐσκου των Αγίων Αποστόλων . ο οποίος έχει κτιστεί επί 
τουρκοκρατίας (Είναι ταπεινώὠµένο το επίπεδό του υπό το έδαφος 20-40 εκατοστά ) 

Γνωρίζοµε επίσης, ότι το προαύλιο των Τριών Ἱεραρχών ήταν παλαιό 
νεκροταφείο ὀίπλα απὀ τον ναΐσκο των Αγίων Αποστόλων που ήταν και η πρώτη 
αρχική ενορία Και έτσι χρησιμοποιείτο τα χρόνια της τουρκοκρατίας. 

Με την αποκάλυψη της λιθοδοµής των Τριών Περαρχών . είναι σίγουρο ότι θα 
προστεθούν κάποιες σελίδες στην κατανόηση τῆς ιστορίας τῆς Μεσσήνης για πολλά 
επί µέρους θέµατα ή περιόδους της οποίας υπάρχει απόλυτο σκότος. Επίσης ὃεν θα 
πρέπει να µας διαφύγει τῆς προσοχής η ανάδειξη του ναού ὡς περικαλλούς . αφού η 
λιθοδομή σε ένα απολύτως πεδινό µέρος µακριά από τα νταµάρια , κάθε πέτρα που 
έχει βρεθεί µε κάποια δυσκολία και είναι σπάνια κουβαλάει την δική τῆς ιστορία και 
είναι ένα αρχιτεκτονικὀ κόσµηµα στον φέροντα οργανισμό του ναού. 

Ἠδη οι κάτοικοι της Μεσσήνης αναμένουν µε αγωνία την συνέχιση και 
ολοκλήρωση των εργασιών στον ναό . η οποία θα τον αναδείξει ως αυτόνομο 
αρχιτεκτονικό και θρησκευτικό αξιοθέατο. 

Η αποκαλυφθείσα επιγραφή 


Σηµείωση: Οι φωτογραφίες έχουν επαρκή 
ανάλυση για µεγάλη -τυχόν- μεγέθυνση) 


